Harsány Község Önkormányzat Képviselő-testülete a helyi általános iskolában végzett több évtizedes eredményes és maradandó oktató-nevelő munkájáért „Harsány Községért” kitüntető emlékérmet adományoz Tóth Bélánénak.

Tóth Béláné 1963. február 07. napjától 1987. szeptember 07. napjáig dolgozott a helyi általános iskolában. A tantestület tapasztalt, meghatározó, módszertanilag kiteljesedett, elkötelezett egyénisége volt.

Jellemzője volt a hivatástudat, a gyermek- és szakmaszeretet, a következetesség, igényesség, pontosság, a közösségért érzett felelősség és a tehetséges tanulókkal való foglalkozás.

Pedagógiai pályája alatt gyerekek százait oktatta a matematika és a fizika rejtelmeire.